**Správne poplatky v zmysle Sadzobníka správnych poplatkov zákona NR SR č. 145/1995 Z. z v znení neskorších predpisov**

***Položka 19***

**ZMENA**

 **a) hanlivého alebo neosobného mena alebo hanlivého priezviska** ...….......................... **3 €**

 **b) priezviska maloletých detí** ……………………………….........…..…....................... **33 €**

 **c) mena alebo priezviska v ostatných prípadoch** …….....…….......…..........................**100 €**

**Oslobodenie**

1. Od poplatku podľa tejto položky je oslobodená zmena mena alebo priezviska podľa § 7 ods. 1 a 2 zákona NR SR č. 300/1993 Z. z. o mene a priezvisku v znení neskorších predpisov.
2. Od poplatku podľa tejto položky je oslobodená zmena mena alebo zmena priezviska v dôsledku nesprávneho alebo neúplného zápisu v matrike.

**Poznámka**

1. Za zmenu priezviska manželov a ich maloletých detí alebo za zmenu priezviska rodiča a maloletých detí na spoločné priezvisko sa vyberie jeden poplatok.
2. Podľa písmena a) tejto položky sa vyberie poplatok za povolenie zmeny priezviska dieťaťa zvereného do náhradnej osobnej starostlivosti na priezvisko osoby, ktorej bolo zverené, na spoločné priezvisko pestúnov alebo na priezvisko dohodnuté pre ich vlastné deti, ak osobou, ktorej bolo zverené, alebo pestúnmi sú starí rodičia alebo súrodenci rodičov maloletých detí.
3. Za zmenu priezviska maloletých detí toho istého rodiča sa vyberie len jeden poplatok.
4. Poplatok podľa tejto položky sa vyberie až po vykonaní úkonu.

Poznámka k bodu 1. – aj v prípade rozvedených manželov, ak žiada matka pre seba zmenu priezviska a zároveň aj zmenu pre svoje deti (spoločná žiadosť), (platí sa jeden poplatok, a to ten vyšší)